मां हेमा मालिनी से लगता था डर; परमिशन लेने गईं तो छूट रहे थे पसीने
Bollywood actress Esha Deol Bikini Scene In Dhoom धर्मेंद्र और हेमा मालिनी की बेटी ईशा देओल ने  2004 की सुपरहिट फिल्म धूम में काम किया था। फिल्म के एक गाने में उनका बिकिनी सीन था।
धर्मेंद्र और हेमा मालिनी की बेटी और एक्ट्रेस ईशा देओल ने 2004 की सुपरहिट फिल्म धूम में काम किया था। फिल्म के एक गाने में उनका बिकिनी सीन था। अब एक रिसेंट इंटरव्यू में उन्होंने कहा कि जब फिल्म के डायरेक्टर आदित्य चोपड़ा ने उनसे बिकिनी पहनने को कहा तो वो श्योर नहीं थीं।
ईशा ने उस वक्त आदित्य से कहा कि उन्हें एक दिन का समय चाहिए क्योंकि वो इसके लिए अपनी मां से परमिशन लेना चाहती हैं। ईशा अपनी मां के पास जाने के पहले काफी डरी हुई थीं। उन्हें अंदाजा नहीं था कि उनकी मां का क्या रिएक्शन होने वाला है।
मां ने मुझे पहले भी स्वीमिंग शूट और बिकिनी में देखा था- ईशा
बॉलीवुड बबल को दिए एक इंटरव्यू में ईशा ने बताया, 'आदित्य ने धूम मचाले सॉन्ग और सीन्स के बारे में मुझे समझाते हुए कहा कि इसमें मुझे बिकिनी पहननी पडे़गी। मैंने उनसे कहा कि आप मुझे एक दिन का वक्त दीजिए क्योंकि मुझे अपनी मां से इसके लिए इजाजत लेनी पड़ेगी। जब मैं मां के पास गई तो काफी डरी हुई थी।
हालांकि उन्होंने मुझे हॉलीडे और स्वीमिंग के दौरान बिकिनी में देखा हुआ था। फिर भी मुझे काफी डर लग रहा था। मैंने उनसे पूछा तो उन्होंने कहा, हां पहनो, उसमें क्या है। तुम इसे अपने दोस्तों के साथ या बाहर हॉलीडे पर तो पहनती ही हो। लेकिन एक चीज ध्यान रखना कि ये अच्छी तरह शूट होना चाहिए।'
को-स्टार ने शादी के लिए किया था प्रपोज
मां से परमिशन मिलने के बाद ईशा आदित्य के पास गईं। आदित्य ने तब उनसे कहा कि मैं आपको 6 महीने का समय देता हूं तब तक पूरी तरह से अपने आप को तैयार कर लो। खैर ईशा ने फिल्म के गाने में काम किया। फिल्म के रिलीज होने के बाद वो काफी पॉपुलर हो गईं। फिल्म में उनके ग्लैमरस अवतार को काफी पसंद किया गया था।
ईशा ने इस इंटरव्यू में ये भी बताया कि एक बार उनके किसी को-स्टार ने उन्हें शादी के लिए प्रपोज कर दिया था। ईशा ने कहा- 'मैं उस आदमी का नाम नहीं ले सकती। वो काफी स्वीट लड़का है। उसने मुझे प्रपोज करते हुए कहा कि मुझसे शादी कर लो, ये एक्टिंग वगैरह छोड़ो।
ईशा ने तोड़ दिया था दिल
ईशा ने कहा कि जब उन्होंने घर आकर इस घटना के बारे में मां को बताया तो उन्होंने 'सो स्वीट' कहते हुए जवाब दिया। ईशा ने कहा कि वो अब उसे शख्स के संपर्क में नहीं हैं, क्योंकि उसे लगता है कि मैंने उसका दिल तोड़ दिया था। वो मुझसे दोस्ती भी नहीं रखना चाहता था।
ब्लॉकबस्टर थी धूम, स्टारकास्ट से ज्यादा पैसा बाइक्स पर खर्च किए गए थे
आदित्य चोपड़ा ने यशराज फिल्म्स पर बनी डॉक्यूमेंट्री रोमांटिक्स के एक एपिसोड में कहा था कि धूम में उन्होंने स्टारकास्ट से ज्यादा पैसे फिल्म में दिखाए बाइक्स पर खर्च किए थे। आदित्य ने सीरीज के एक एपिसोड में धूम के बारे में बात करते हुए कहा कि उन्होंने फिल्म से ड्रामा, इमोशन्स और रोमांस को हटाकर बाइक्स के सीन्स जोड़ने का फैसला किया।
आदित्य ने कहा कि कि धूम के लीड एक्टर अभिषेक बच्चन, जॉन अब्राहम और खुद उनके छोटे भाई उदय चोपड़ा से ज्यादा पैसा प्रोडक्शन हाउस ने बाइक्स पर खर्च कर दिए थे। पहले वो फिल्म में कार का सीक्वेंस डालना चाहते थे लेकिन डायरेक्टर ने कहा कि कार में हीरो का चेहरा क्लियर नहीं दिख पाएगा इसलिए बाद में बाइक्स को लिया गया।